CELEX: 32014R0416
Language: da
Date: 2014-04-23 00:00:00
Title: Kommissionens gennemførelsesforordning (EU) nr. 416/2014 af 23. april 2014 om åbning og forvaltning af toldkontingenter for import af visse kornarter med oprindelse i Ukraine

24.4.2014   
            
            
               DA
            
            
               Den Europæiske Unions Tidende
            
            
               L 121/53
            
         KOMMISSIONENS GENNEMFØRELSESFORORDNING (EU) Nr. 416/2014
   af 23. april 2014
   om åbning og forvaltning af toldkontingenter for import af visse kornarter med oprindelse i Ukraine
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 187, litra a) og c), og
   ud fra følgende betragtninger:
   
               (1)
            
            
               I Europa-Parlamentets og Rådets forordning (EU) nr. 374/2014 (2) er det bl.a. fastsat, at der skal åbnes toldkontingenter for import af visse kornarter med oprindelse i Ukraine indtil den 31. oktober 2014. De toldkontingenter for de landbrugsprodukter, der er opført i bilag III i nævnte forordning, forvaltes af Kommissionen i henhold til bestemmelserne i artikel 184, stk. 2, litra b), i forordning (EU) nr. 1308/2013.
            
         
               (2)
            
            
               For at sikre at kornarter med oprindelse i Ukraine kan importeres inden for toldkontingenter under ordnede forhold og uden spekulationshandel, bør det fastsættes, at import sker mod udstedelse af importlicenser. Som følge heraf bør forordning (EF) nr. 1301/2006 (3), (EF) nr. 1342/2003 (4) og (EF) nr. 376/2008 (5) finde anvendelse med forbehold af undtagelsesbestemmelser, der måtte være fastsat i denne forordning.
            
         
               (3)
            
            
               For at sikre at disse kontingenter forvaltes korrekt, bør der fastsættes frister for indgivelse af ansøgning om importlicens og bestemmelser om, hvilke oplysninger, ansøgningerne og licenserne skal indeholde.
            
         
               (4)
            
            
               Ved Kommissionens gennemførelsesforordning (EU) nr. 1006/2011 (6) er KN-koder for kornarter i bilag I til Rådets forordning (EØF) nr. 2658/87 (7) blevet erstattet af nye KN-koder, som afviger fra de koder, der er anført i forordning (EU) nr. 374/2014. De nye KN-koder bør derfor fremgå af bilag I til denne forordning.
            
         
               (5)
            
            
               Eftersom de kontingenter, der er opført i bilag III til forordning (EU) nr. 374/2014, kun er åbne indtil den 31. oktober 2014, bør denne forordning træde i kraft hurtigst muligt.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Åbning og forvaltning af kontingenter
   1.   De toldkontingenter for import af visse landbrugsprodukter med oprindelse i Ukraine, der er opført i bilaget til denne forordning, er åbne indtil den 31. oktober 2014.
   2.   Toldsatsen ved import under de toldkontingenter, der er omhandlet i stk. 1, fastsættes til 0 EUR pr. ton.
   3.   Forordning (EF) nr. 376/2008, (EF) nr. 1301/2006 og (EF) nr. 1342/2003 anvendes, medmindre andet er fastsat i denne forordning.
   Artikel 2
   Ansøgning om og udstedelse af importlicenser
   1.   Uanset artikel 6, stk. 1, i forordning (EF) nr. 1301/2006 kan en ansøger kun indgive én ansøgning om importlicens pr. løbenummer pr. uge. Hvis en ansøger indgiver mere end én ansøgning, tages ingen af ansøgningerne i betragtning, og sikkerhedsstillelser i forbindelse med indgivelse af ansøgninger inddrages til fordel for den pågældende medlemsstat.
   Ansøgninger om importlicens indgives til medlemsstaternes myndigheder hver uge senest fredag kl. 13.00, Bruxelles-tid. Der kan ikke længere indgives ansøgninger efter fredag den 17. oktober 2014, kl. 13.00, Bruxelles-tid.
   2.   I hver ansøgning om importlicens skal angives en mængde i kg uden decimaler, der ikke kan overstige den samlede mængde for det pågældende kontingent.
   3.   Importlicenserne udstedes den fjerde arbejdsdag efter den dag, hvor meddelelsen i artikel 4, stk. 1, blev givet.
   4.   I ansøgningen om importlicens og importlicensen skal i rubrik 8 være angivet navnet »Ukraine«, og der sættes kryds i »ja«-rubrikken. Licenserne er kun gyldige for produkter med oprindelse i Ukraine.
   Artikel 3
   Importlicensers gyldighed
   Gyldighedsperioden beregnes fra den dag, hvor importlicensen faktisk udstedes, jf. artikel 22, stk. 2, i forordning (EF) nr. 376/2008.
   Gyldighedsperioden for importlicensen er fastsat i artikel 6, stk. 1, litra b), i forordning (EF) nr. 1342/2003. Importlicensernes gyldighedsperiode udløber under alle omstændigheder senest den 31. oktober 2014.
   Artikel 4
   Meddelelser
   1.   Senest den første mandag efter den uge, hvor ansøgningerne om importlicens blev indgivet, sender medlemsstaterne senest kl. 18.00, Bruxelles-tid, elektronisk Kommissionen hver ansøgning pr. løbenummer med oplysning om produktets oprindelse og den mængde, der er ansøgt om, herunder også meddelelser om »ingen ansøgninger«.
   2.   På dagen for udstedelsen af importlicenserne sender medlemsstaterne Kommissionen elektronisk oplysninger om de samlede mængder, der er udstedt importlicenser for, jf. artikel 11, stk. 1, litra b), i forordning (EF) nr. 1301/2006.
   Artikel 5
   Ikrafttræden
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. april 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).
   
      (3)  Kommissionens forordning (EF) nr. 1301/2006 af 31. august 2006 om fælles regler for administration af toldkontingenter for import af landbrugsprodukter på grundlag af en importlicensordning (EUT L 238 af 1.9.2006, s. 13).
   
      (4)  Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris (EUT L 189 af 29.7.2003, s. 12).
   
      (5)  Kommissionens forordning (EF) nr. 376/2008 af 23. april 2008 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter (EUT L 114 af 26.4.2008, s. 3).
   
      (6)  Kommissionens forordning (EU) nr. 1006/2011 af 27. september 2011 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (EUT L 282 af 28.10.2011, s. 1).
   
      (7)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EUT L 256 af 7.9.1987, s. 1).
   
      BILAG
      Varebeskrivelsen har kun vejledende karakter, idet præferenceordningen i dette bilag afgøres i henhold til koderne i den kombinerede nomenklatur, og berører ikke reglerne for fortolkningen af den kombinerede nomenklatur. Hvor der er anvendt ex KN-kode, bestemmes præferenceordningen ved samtidig anvendelse af KN-koden og en tilhørende beskrivelse.
      
                  Løbenummer
               
               
                  KN-kode
               
               
                  Varebeskrivelse
               
               
                  Mængde
               
            
                  09.4306
               
               
                  1001 99 (00)
               
               
                  Spelt, blød hvede og blandsæd af hvede og rug, undtagen til udsæd
               
               
                  950 000 ton
               
            
                  1101 00 (15-90)
               
               
                  Hvedemel af blød hvede og spelt, mel af blandsæd af hvede og rug
               
            
                  1102 90 (90)
               
               
                  Mel af korn, undtagen af hvede, rug (også blandet), majs, byg, havre og ris
               
            
                  1103 11 (90)
               
               
                  Gryn og groft mel, af blød hvede og spelt
               
            
                  1103 20 (60)
               
               
                  Pellets, af hvede
               
            
                  09.4307
               
               
                  1003 90 (00)
               
               
                  Byg, undtagen til udsæd
               
               
                  250 000 ton
               
            
                  1102 90 (10)
               
               
                  Bygmel
               
            
                  ex 1103 20 (25)
               
               
                  Pellets, af byg
               
            
                  09.4308
               
               
                  1005 90 (00)
               
               
                  Majs, undtagen til udsæd
               
               
                  400 000 ton
               
            
                  1102 20 (10-90)
               
               
                  Majsmel
               
            
                  1103 13 (10-90)
               
               
                  Gryn og groft mel, af majs
               
            
                  1103 20 (40)
               
               
                  Pellets, af majs
               
            
                  1104 23 (40-98)
               
               
                  Anden bearbejdet majs